Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 196/12/3307	Prievidza, 3.7.2012
EEČ : 2-27-54-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 20. 7. 2011 do 8. 11. 2011 v obci XXXXX okres XXXXX, v rodinnom dome číslo 362/4, na  ulici SNP, vykonal neoprávnený zásah do plynomeru Premagas BK4TG4 výr. číslo 6093290B906, číslo plomby B 145269tak, tak,  že číselník plynomeru vylomil, tento povytiahol, v dôsledku čoho plynomer nezaznamenával odber zemného plynu, čím spôsobil spoločnosti Distribúcia SPP, a. s. XXXXX, 825 11 XXXXX, IČO XXXXX škodu 1079,07 eur
lebo je trestné stíhanie neprípustné  podľa § 9 ods. 1 písm. d Tr. por. proti tomu, kto zomrel
Odôvodnenie:
Uznesením číslo ORP-226/NR-PD-2012 dňa 1. 3. 2012 poverený príslušník Okresného riaditeľstva PZ, Obvodného oddelenia PZ v Nitrianskom Rudne začal trestné stíhanie, uznesením z 24. 4. 2012 vzniesol obvinenie XXXXX z prečinu krádeže podľa § 212 odsek 2 písm. e Tr. zákona na tom skutkovom základe, že od 20. 7. 2011 do 8. 11. 2011 v obci XXXXX okres XXXXX, v rodinnom dome číslo 362/4 na ulici SNP vykonal neoprávnený zásah do plynomeru Pregamas BK4TG4, výrobné číslo 60932930B906, číslo plomby B 145269 tak, že vylomil číselník plynomeru, ktorý povytiahol z telesa plynomeru, v dôsledku čoho plynomer nezaznamenával odber plynu, čím spôsobil spoločnosti Distribúcia SPP, a. s. XXXXX, XXXXX, IČO XXXXX škodu vo výške 1079,07 eur. V rámci vyšetrovania bol vypočutý obvienený XXXXX, ktorý sa k skutku priznal, bol vypočutý zástupca poškodenej  strany, do vyšetrovacieho spisu boli zadovážené listinné dôkazy a bolo preukázané, že obvinený XXXXX  sa predmetného skutku dopustil. Súčasťou vyšetrovacieho spisu je úmrtný list čsíslo 535/2012 z 20. 6. 2012, z ktorého vyplýva, že XXXXX dňa 31. mája 2012 zomrel

Podľa § 215 odsek 1 . písm. d  Tr. por. s poukazom na ustanovenie § 9 ods. 1 písm . d Tr. por.,  prokurátor zastaví trestné stíhanie proti tomu, kto zomrel. 

S poukazom na vyššie uvedené skutročnosti som rozhodla tak, ako je uvedené vo výrokovej časti uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Zuzelková
prokurátorka